
1. 

Într-o frumoasă după-amiază, califul Raşid din Bagdad şedea în tihnă, cu picioarele 
încrucişate pe divan; dormise puțin, căci era o zi caldă, si acum, după somn, se simțea foarte 
voios. Trăgea câte un fum din narghileaua din lemn de trandafir, sorbea inghititurá cu 
inghititurá din cafeaua pe care i-o turna un rob; îşi mângâia de fiecare dată, mulțumit, barba 
— semn că-i plăcea cafeaua. Într-un cuvânt, pe fața lui se citea că se simte bine. Acesta era 
ceasul cel mai prielnic să stai de vorbă cu califul, ceasul în care era tare blând şi binevoitor. 
Din pricina asta, marele vizir Mansor îl vizita în fiecare zi tocmai la acel ceas. Şi în după- 
amiaza aceasta se infátisá ca de obicei, gânditor, însă cu mult mai gânditor decât în alte 
rânduri. Califul scoase pentru o clipă narghileaua din gură şi întrebă: 

— De ce ai o faţă atât de îngândurată, o, marele meu vizir? 

Vizirul îşi încrucişă braţele pe piept, se plecă în fata stăpânului sáu şi răspunse: 

— Stăpâne, nu ştiu dacă am o faţă îngândurată, dar jos, in fata porților palatului, se află un 
boccegiu care are de vânzare lucruri atât de frumoase, încât tare îmi pare rău că n-am mai 
mulţi bani. 

Califul, care de mult voia să-i facă o bucurie marelui său vizir, trimise jos un arap să-l 
cheme pe negutátor. Robul se întoarse degrabă cu un grăsan scund, arămiu la față, îmbrăcat în 
straie ponosite şi care ducea o besactea. 

Înăuntru se aflau perle, inele, pistoale cu plăsele bătute în pietre scumpe, cupe, 
piepteni. Califul şi vizirul le cercetară pe toate pe îndelete şi, în cele din urmă, califul cumpără 
pentru el şi pentru Mansor nişte pistoale de toată frumuseţea, iar pentru soţia vizirului — un 
pieptene. Negutátorul se pregătea tocmai să închidă besacteaua, când califul zări un mic sertar 
şi întrebă dacă şi acolo sunt lucruri de vânzare. Negutátorul scoase din sertar o cutie în care se 
afla o pulbere negricioasă şi o hârtie acoperită cu o scriere ciudată, pe care nici califul, nici 
Mansor nu o putură desluşi. 

— Am primit cândva praful şi hârtia de la un negutátor, care, la rândul lui, le-a găsit pe o uliţă 
din Mecca, lămuri boccegiul. Nu ştiu ce putere au şi vi le dau pe nimica toată: mie nu-mi sunt 
de nici un folos. 

Califul, căruia îi plăcea să aibă între cărţile sale scrieri vechi, chiar dacă nu le putea 
citi, îi cumpără hârtia şi cutiuta. Incuviintá apoi plecarea negutátorului... Califul dorea foarte 
mult să dezlege slovele acelea tainice, şi-l întrebă pe vizir dacă nu cunoaşte pe cineva care să-i 
ajute la treaba asta. 

— Mărite doamne şi stăpâne, spuse vizirul, lângă marea moschee locuieşte un om cu numele 
de Selim cel învăţat; el ştie toate limbile. Dă poruncă să se infátiseze degrabă: poate află el 
taina acestor slove. 

Ínvátatul Selim fu adus de îndată. 

— Selim, grăi califul, se spune cá ai fi foarte învăţat; iată scrierea aceasta; citeşte-o! De vei sti 
s-o dezlegi, te voi răsplăti cu straie noi, de sărbătoare, iar de nu, vei primi douăsprezece palme 
şi douăzeci şi cinci de lovituri la tălpi, căci atunci în zadar ți s-ar mai spune „Selim cel 
învăţat". 

Selim făcu o temenea şi răspunse: 

— Facá-se voia ta, stápáne! 

Privi îndelung scrisul şi deodată strigă: 

— De nu e limba latinească, stăpâne, să mă spânzuri! 
— Spune ce scrie, dacă e latinească! porunci califul. 

Selim începu să tălmăcească: 

— „Omule, tu care vei găsi aceasta, slăveşte-l pe Alah pentru bunătatea sa. Cine va trage pe 
nas din pulberea asta şi va rosti în acelaşi timp cuvântul Mutabor, acela se va putea 
preschimba în orice jiviná şi va înţelege graiul dobitoacelor. De va voi să-şi capete iară 
înfăţişarea omenească, să se plece de trei ori către răsărit şi să rostească acelaşi cuvânt. Dar 
fereşte-te să râzi în timpul cât ai înfăţişarea de lighioană, căci vorba fermecată piere de îndată 
din mintea fa şi rămâi cu chip de jivină”. 

Selim cel învăţat isprăvi de citit. Califul se arătă nespus de mulţumit şi-l puse pe 
învăţat să facă jurământ că nu va dezvălui nimănui taina aceasta; îi dărui apoi straie frumoase 
şi-l lăsă să plece, după care grăi către marele său vizir: 

— Am făcut un târg bun, Mansor. Cât mă bucur că voi putea lua chip de jivină! Mâine 
dimineaţă să vii la mine. Mergem împreună pe câmp, tragem pe nas din cutiutá şi vom putea 
să ascultăm tot ce se vorbeşte în văzduh, în apă, în pădure şi pe câmp. 


2. 


A doua zi dimineatá, dupá ce califul luá o gustare si se imbrácá, marele vizir se 
infátisá, după cum i se poruncise, ca să-l ia la plimbare. Califul vâri la cingátoare cutiuta cu 
pulberea fermecatá, spuse curtenilor sá rámáná in urmá si porni inainte, insotit numai de 
marele vizir. Colindará prin întinsele grădini ale califului, dar in zadar cáutará niscaiva vietáti 
ca să poată încerca praful vrăjit. În cele din urmă, vizirul fu de părere să meargă mai departe, 
înspre iaz, unde văzuse adeseori tot felul de vieţuitoare, mai ales berze, care se plimbau 
întotdeauna pe acolo, păşind grav şi clămpănind. 

Califul urmă sfatul vizirului sáu şi se indreptá cu el spre iaz. Când ajunseră acolo, 
văzură o barză ce păşea îngândurată încoace şi încolo, căutând broaşte şi clămpănind din cioc. 
Undeva, departe, în văzduh, plutea o altă barză, venind tot într-acolo. 

— Pun rămăşag pe barba mea, mărite stăpâne, zise marele vizir, cá náltároagele astea două îşi 
vor spune acum lucruri vrednice de auzit. Ce-ar fi să ne prefacem în berze? 

— Bine ai grăit, răspunse califul. Dar, întâi şi întâi, să ne amintim cum trebuie să facem ca să 
luăm din nou înfăţişare omenească. Aşadar, dacă ne închinăm de trei ori către răsărit şi rostim 
cuvântul Mutabor, eu voi lua din nou chip de calif si tu de vizir. Dar pentru nimic în lume nu 

trebuie să râdem, căci atunci suntem pierduţi! 

În timp ce califul vorbea astfel, cea de-a doua barză se roti încet deasupra capetelor lor 
şi se lăsă uşor pe pământ. Califul scoase repede cutiuta de la brâu, trase praf pe nas, îi dădu şi 
marelui vizir şi strigará amândoi într-un glas: ,, Mutabor!" 

Deodată, ca prin farmec, picioarele li se subtiará, se făcură lungi şi roşii, frumoşii 
iminei galbeni ai califului şi ai insotitorului sáu se preschimbară in labe urâte de barză; braţele 
se prefácurá în aripi, gâtul se ináltá dintre umeri şi se lungi cu un cot, bărbile se fácurá 
nevăzute, iar trupul li se acoperi cu pene albe. 

— Ai un plisc frumos, vizire, spuse califul, mirându-se îndelung. Pe barba profetului, aşa ceva 
n-am mai văzut în viaţa mea! 

— Mulţumesc preasupus, răspunse marele vizir, făcând o plecáciune, dar, dacă-mi este 
îngăduit, aş spune că înălțimea voastră arátati ca barzá aproape mai frumos decât in chip de 
calif. Dar, dacă înălțimea voastră doreşte, să le ascultăm pe prietenele noastre de colo şi să 
vedem dacă într-adevăr înţelegem graiul berzelor. 

În timpul acesta, cea de-a doua barzá se lăsă pe pământ, isi curăţă picioarele cu ciocul, 
îşi netezi penele şi se îndreptă spre prima barză. Cele două berze noi-noute se apropiará 
grabnic şi auziră, spre uimirea lor, următoarea convorbire: 

— Bună dimineaţa, doamnă Picior-Lung, ati ieşit atât de devreme la câmp? 

— Bună să-ţi fie inima, dragă Clámpáne-Cioc! Iată, am adus o mică gustare. Vrei o ciosvârtă 
de şopârlă sau o pulpitá de broască? 

— Mulţumesc frumos; azi nu prea am poftă de mâncare. Am venit pentru altceva la câmp. 
Astăzi trebuie să dántuiesc în fata oaspeţilor tatălui meu şi vreau să fac în taină câteva 
încercări. 

Şi tânăra barză începu să se plimbe pe câmpie, făcând mişcări năstruşnice. Califul şi 
Mansor o urmăreau cu uimire. Când o văzură însă ridicând un picior şi fâlfâind grațios din 
aripi, cei doi nu se mai putură stăpâni: din pliscurile lor izbucni un râs nestăvilit, care nu mai 
contenea. Califul se potoli cel dintâi. 

— Să te prápádesti de râs! strigă el. Petrecerea asta nu-i plătită nici cu aur! Păcat cá 
prostánacele au fugit de râsul nostru, altminteri te pomenesti cá ar fi început să şi cânte! 

Dar deodată marele vizir îşi aminti cá nu era îngăduit să râzi în timpul vrăjii şi îi 
împărtăşi califului îngrijorarea sa. 

— Pe Mecca şi Medina! Ar fi o glumă proastă să rămânem berze! Aminteste-ti tu neghiobul 
acela de cuvânt; mie nu-mi vine în minte. 
— Trebuie să ne plecăm de trei ori spre răsărit şi în acelaşi timp să spunem: Mu-mu-mu... 

Se întoarseră cu fata spre răsărit şi se plecară mereu, atingând pământul cu pliscurile. 
Dar, vai! Cuvântul fermecat le pierise din minte şi, oricât se înclina califul şi oricât bolborosea 
vizirul său mu-mu-mu, nu şi-l aminteau şi pace. Bietul Raşid şi vizirul său erau sortiti să 
rămână berze. 

3. 

Cele două berze fermecate se plimbau triste pe câmpie, neştiind, în durerea lor, ce să 
facă. Înfăţişarea de barzá nu şi-o puteau schimba. Să se întoarcă in oraş spre a fi recunoscuţi 
era cu neputinţă: cine ar da crezare unei berze că este calif şi, chiar dacă asemenea lucru ar fi 
de crezut, ar vrea locuitorii Bagdadului să aibă o barză drept calif? 

Rătăciră astfel zile în şir, hrănindu-se anevoie cu poamele câmpului, pe care nu le 
puteau mesteca bine din cauza pliscurilor prea lungi. De şopârle sau broaşte nu prea aveau 
poftă: le era teamă să nu-şi strice stomacul cu ele. Singura lor mângâiere în aceste triste 
împrejurări era că puteau să zboare; şi zburau deseori deasupra acoperişurilor din Bagdad, ca 
să vadă ce se mai petrece pe acolo. 

În primele zile bágará de seamă cá pe străzile oraşului domnea o mare neliniste si 
tristețe. Dar, cam la patru zile după vrajă, aflându-se deasupra palatului califului, văzură jos, 
în stradă, un alai măreț. Răsunau tobe şi fluiere, iar un bărbat îmbrăcat într-o mantie de 
purpură cusută cu fir de aur mergea călare pe un cal împodobit, înconjurat de slujitori în 
veşminte strălucitoare. Jumătate din norodul Bagdadului alerga în urma lui, strigând într-un 
glas: „Trăiască Mizra, trăiască stăpânul Bagdadului!" 

Cele două berze de pe acoperişul palatului se priviră îndelung. Califul grăi: 

— iti dai seama acum, mare vizir, de ce am fost vrăjit? Acest Mizar este fiul duşmanului meu 
de moarte, puternicul vrăjitor Kaşnur, care, într-un ceas rău mi-a jurat răzbunare. Dar eu nu 
mi-am pierdut nădejdea. Vino cu mine, credinciosul meu tovarăş de suferință, să mergem la 
mormântul profetului: poate că în acel loc sfânt vraja se va risipi. 

Se ináltará de pe acoperişul palatului şi se îndreptară către Medina. 

Dar cele două berze nu prea erau obişnuite să zboare şi pluteau anevoie. 

— O, stăpâne, gemu după câteva ceasuri marele vizir, cu voia măriei tale, eu nu mai pot; 
măria ta zbori prea repede şi, în afară de asta, s-a lăsat seara şi am face bine să poposim 
undeva peste noapte. 

Raşid dădu ascultare rugámintii slujitorului său şi zărind dedesubt nişte ziduri náruite 
care-i puteau adăposti, se lăsară pe ele. Acolo părea să fi fost odinioară un castel. Printre 
zidurile surpate se ridicau pilaştri frumos lucraţi, iar câteva încăperi ce se păstraseră întregi 
stăteau mărturie a strălucirii de odinioară. Raşid şi insotitorul sáu străbătură coridoarele, 
căutând un locşor uscat; deodată barza Mansor se opri. 

— Doamne, stăpâne, sopti el încetişor, ştiu că este ruşinos pentru un mare vizir, şi cu atât mai 
mult pentru o barză, să se teamă de stafii. Mă cam trec fiorii, căci pe-aici pe-aproape am auzit 
limpede un suspin şi un geamăt. 

Califul se opri şi el şi auzi desluşit un scâncet slab, care semăna mai mult a geamăt de 
om decât de animal. Nedumerit, vru să se apropie de locul de unde veneau gemetele; vizirul 
însă îl apucă cu ciocul de aripă şi îl rugă stăruitor să nu se apropie, ca să nu dea peste cine ştie 
ce alte primejdii. Dar în zadar! Califul — căruia şi în pieptul de barză îi bătea o inimă vitează 
— se smulse cu preţul câtorva pene şi o luă la goană printr-un coridor întunecos. Ajunse 
degrabă la o uşă ce părea a fi întredeschisă şi îndărătul ei auzi desluşit suspine şi scâncete. 
Împinse uşa cu ciocul, dar se opri mirat în prag. Pe podeaua încăperii dărăpănate, slab 
luminată printr-o fereastră zăbrelită, stătea o bufnitá mare. Lacrimi grele se prelingeau din 
ochii ei mari şi rotunzi, iar din pliscu-i încovoiat ieşeau vaiete răguşite. Dar la vederea 
califului şi a vizirului său, care se apropiase şi el între timp, bufnița scoase strigăte de bucurie. 
Cu aripile ei cafenii îşi şterse grațios lacrimile şi, spre marea uimire a celor doi, strigă cu glas 
omenesc, în arabă: 

— Fiţi binevenite, berzelor! Voi sunteţi semnul izbăvirii mele, căci mi s-a prorocit odată că 
berzele îmi vor aduce o mare fericire. 

Când califul îşi reveni din uimirea care-l cuprinsese, îşi înclină gâtul lung, îşi mişcă 
grațios picioarele şi rosti: 

— Bufniţo, vorbele tale mă fac să cred cá am găsit în tine o tovarăşă de suferinţă. Dar, vai, 
nădăjduieşti zadarnic cá noi o să te putem scăpa. Ai să recunosti tu insáti neputinta noastră, 
când vei auzi ce ni s-a întâmplat. 

Bufnița îl rugă să-i povestească şi califul începu să depene cele ce-am aflat şi noi până 
acum. 

4. 

Califul povesti pátania prin care-i fusese dat să treacă şi, după ce termină, bufnița îi 
mulțumi şi-i zise: 
— Ascultă şi povestea mea şi-ai să vezi cá nu sunt mai puţin nefericită decât tine. Tatăl meu 
este maharadjahul Indiei, iar sărmana de mine sunt singura lui fiică şi mă numesc Lusa. 
Vrăjitorul Kasnur, care v-a vrájit pe voi, m-a năpăstuit şi pe mine. Kaşnur s-a infátigat într-o 
bună zi tatălui meu şi m-a cerut de soţie pentru fiul său Mizra. Tatăl meu însă, care e un om 
iute la mânie, a poruncit să fie zvârlit jos pe scări. Nemernicul și-a schimbat înfăţişarea şi, în 
haine de rob, a izbutit să se furişeze şi să ajungă din nou în preajma mea, pe când mă plimbam 
o dată în grădină şi doream să beau ceva rácoritor; mi-a adus o licoare ce m-a preschimbat în 
vietatea asta respingătoare, m-a târât încoace mai mult moartă de spaimă şi mi-a zbierat în 
urechi, cu glas înfricoşător: 

„Ai să rămâi aici, urâtă, dispretuitá până şi de lighioane! De nu se va găsi cineva care, 
nesilit de nimeni, să te dorească de soţie sub această înfăţişare respingátoare, aici îţi vei sfârşi 
zilele. Iată răzbunarea mea faţă de tine şi de trufaşul tău părinte!” 

De atunci s-au scurs multe luni. Stau în lăcaşul acesta singură, tristă şi urâtă de lume; 
chiar şi jivinelor le e groază de mine; nu mă pot desfăta cu frumuseţile firii, căci ziua sunt 
oarbă şi numai în ceasurile când luna îşi revarsă lumina palidă peste aceste ziduri cade vălul 
de pe ochii mei. 

Bufnița sfârşi de vorbit şi îşi şterse din nou ochii cu aripa, căci istorisirea suferințelor 
ei îi storsese noi lacrimi. 

După povestirea prinţesei, califul căzu pe gânduri. 

— Dacă nu má înşel, spuse el, între nenorocirile noastre se tes fire tainice; dar cum să găsesc 
cheia acestei taine? 

Bufnița îi răspunse: 
— Of, Doamne! Şi eu am această bănuială, căci odată, în frageda mea copilărie, o femeie 
inteleaptá mi-a prorocit cá o barzá imi va aduce o mare fericire, şi cred că ştiu cum am putea 
să ne găsim scăparea. 

Califul se arătă foarte mirat şi o întrebă ce vrea să spună. 
— Vrăjitorul care ne-a urgisit pe amândoi, zise ea, vine o dată pe lună printre dărâmăturile de 
aici. Nu departe de cămara aceasta se găseşte o sală: acolo obişnuieşte el să chefuiască cu o 
şleahtă de prieteni, l-am auzit adeseori povestindu-şi fărădelegile; cine ştie, poate cá are să 
spună cuvântul fermecat care v-a pierit din minte. 
— O, scumpă prinţesă! strigă califul. Spune repede, când vine şi unde se află sala? 

Bufnița tácu o clipă, apoi zise: 
— Nu mi-o luaţi în nume de rău, dar nu vá pot împlini dorinţa decât cu o condiţie. 
— Spune! Spune! strigă Raşid. Porunceşte! Primim orice condiţii! 
— Aş dori să-mi recapăt şi eu libertatea odată cu voi, dar aceasta nu se poate întâmpla decât 
dacă îmi cere mâna unul din voi. 

Berzele se arătară cam miratele de această propunere şi califul făcu semn slujitorului 
său să iasă puţin afară împreună cu el. 

— Mare vizir, spuse califul când fu dincolo de uşă, ăsta-i un târg prost, dar n-ai ce-i face, 
trebuie să-l primeşti! 

— Cum? răspunse acesta. Nu vreau câtuşi de puţin ca soţia mea să-mi scoată ochii când mă 
întorc acasă. În afară de asta, eu sunt prea bătrân, pe câtă vreme măria ta esti tânăr şi 
neinsurat, poti mai curând să ceri mâna unei tinere şi frumoase prințese. 

— Tocmai asta e! oftă califul în timp ce aripile îi atárnau pleoştite. Cine îmi spune că e tânără 
şi frumoasă? Asta se cheamă să cumperi máta-n sac. 

Se îndemnară unu! pe altul vreme îndelungată, până ce califul, văzând că vizirul său ar 
vrea mai bine să rămână barză decât să se însoare cu bufnița, se hotărî să facă el însuşi lucrul 
acesta. Bufnița se arătă încântată şi spuse că sosiseră tocmai la timpul potrivit, întrucât era cu 
putinţă ca vrăjitorii să se adune chiar în noaptea aceea. Apoi părăsi încăperea împreună cu 
berzele şi toţi porniră spre sala cu pricina. Merserá ce merseră printr-un coridor întunecos şi 
deodată, de după un zid náruit, tásni o lumină sclipitoare. Se apropiară de locul acela şi 
bufnița îi povátui să stea nemiscati. Prin crápátura lângă care se aflau se vedea o sală mare, 
minunat împodobită, cu coloane de jur împrejur. O mulţime de lămpi în fel şi fel de culori 
înlocuia lumina zilei. În mijlocul sălii se afla o masă rotundă pe care erau aşezate bucatele 
cele mai alese. Jur împrejurul mesei, pe o sofa, şedeau opt bărbaţi. Berzele recunoscură 
printre ei pe negutátorul care le vânduse pulberea fermecată. Vecinul sáu de masă îl îndemnă 
să povestească ultimele sale isprăvi. Între altele, el istorisi povestea califului şi a vizirului său. 

5. 
— Care este cuvântul pe care trebuia să-l ţină minte? întrebă celălalt vrăjitor. 
— Un cuvânt greu, în limba latineascá, cuvântul Mutabor. 

La auzul acestui cuvânt, berzele, pitite după crăpătura zidului, aproape că-şi ieşiră din 
minți de bucurie. O luară la fugă cu picioarele lor lungi, năpustindu-se către poarta ruinei atât 
de iute, încât bufnița abia putu să se ţină după ele. Induiosat, califul îi spuse bufniței: 

— Izbăvitoare a vieții mele şi a prietenului meu, drept recunoştinţă veşnică față de tot ceea ce 
ai făcut pentru noi, te rog să-mi fii soție. 

Apoi berzele se întoarseră către răsărit. Îşi înclinară de trei ori gáturile lor lungi către 
soarele care tocmai se înălța de după munți. ,„Mutabor", strigară ele şi îşi recăpătară de îndată 
vechiul lor chip; bucuria noii vieți dobândite făcu ca stăpânul şi slujitorul său să-şi cadă în 
braţe unul altuia, râzând şi plângând. Când îşi intoarserá privirile, rámaserá inmármuriti. 
Înaintea lor stătea o fată frumoasă, gătită cu podoabe de preţ. Zâmbind, ea îi întinse mâna 
califului şi-l întrebă: 

— Nu mai recunosti bufnita? 

Íntr-adevár, ea era. Califul fu atát de incántat de frumusetea si de farmecul ei, incát 
strigá: 

— Binecuvántat fie ceasul cánd am luat chip de barzá! 

Cei trei o pornirá acum împreună spre Bagdad. Califul găsi in veşmântul sáu nu numai 
cutiuta cu pulberea fermecatá, ci si punga lui cu bani. 

În primul sat cumpără cele trebuincioase călătoriei şi astfel ajunseră curând la porţile 
Bagdadului. Sosirea califului stârni uimire — norodul îl crezuse mort şi mare-i fu bucuria 
revăzându-şi stăpânul iubit. 

În schimb, mânia lor faţă de vrăjitorul Mizra, care-i înşelase, nu cunoscu margini. 
Intrară în palat şi-i intemnitará pe bătrânul vrăjitor şi pe fiul lui. Califul porunci ca bătrânul să 
fie închis în încăperea din castelul năruit, care slujise drept adăpost prinţesei cât timp avusese 
înfăţişare de bufnitá, şi să fie spânzurat acolo. Fiul său însă, care nu cunoştea vrájile tatălui, fu 
pus să aleagă între moarte şi pulberea vrăjită. Alegând pulberea, marele vizir îi întinse cutiuta. 
Tânărul trase o dată pulberea pe nas şi cuvântul fermecat rostit de calif îl prefăcu în barză. 
Califul porunci să fie închis într-o cuşcă de fier, iar cuşca să fie aşezată în grădina sa. 

Ani multi şi fericiţi trăi califul Raşid alături de soţia sa, prinţesa; cele mai plăcute clipe 
ale lor erau acelea de după-amiază, când venea la ei marele vizir; de multe ori aduceau vorba 
despre pátania lor, amintindu-și de vremea când fuseseră berze, iar când era vesel, califului îi 
plăcea să-l maimutáreascá pe marele vizir aşa cum arătase în chip de barzá. Păşea încruntat, 
cu picioarele tepene, de-a lungul încăperii, clámpánea, îşi flutura braţele ca pe nişte aripi şi 
arăta cum se plecase zadarnic vizirul spre răsărit, strigând mereu: ,, Mu-mu “. Pentru soţia 
califului şi copiii ei joaca aceasta era de fiecare dată un prilej de haz nespus; când însă califul 
clămpănea vreme prea îndelungată şi se apleca mereu strigând ,, mu-mu “, vizirul ameninţa 
zâmbind că va destăinui soției califului cele ce vorbiserá în fata uşii prinţesei-bufniţe. 


Hauff Wilhelm 


31 | Povestea califului barzá 


32 | Povestea califului barzá Hauff Wilhelm 


Selim Baruch îşi isprăvi povestirea, iar negutátorii se arătară foarte mulțumiți. 

— Într-adevăr, nici nu ştim când s-a scurs după-amiaza, spuse unu! dintre ei, dând la o parte 
perdeaua cortului. Se simte adierea răcoroasă a vântului de seară; putem să mai facem o 
bucată de drum. 

Tovarăşii săi se arătară de aceeaşi părere, stránserá corturile şi caravana porni iar, in 
aceeaşi rânduială. Călătoriră aproape toată noaptea; ziua, arşiţa apăsa înăbuşitor, noaptea, în 
schimb, era răcoroasă şi luminată de stele. Ajunseră în sfârşit într-un loc potrivit pentru popas, 
ridicará corturile şi se pregátirá de odihnă. Negutátorii îi purtará de grijă străinului ca unui 
prieten drag. Unul îi dădu o pernă, altul o cergă, al treilea îi dărui un rob — pe scurt, fu slujit 
cu multă dragoste, încât străinul se simţi ca la el acasă. 

Când se treziră, începuse să se simtă zăpuşeala zilei şi hotărâră cu toţii să aştepte în 
locul acela până se va lăsa seara. După ce mâncară laolaltă, se aşezară din nou în cerc şi 
tânărul negutátor grăi către cel mai în vârstă: 

— Selim Baruch ne-a dăruit ieri o după-amiază plăcută. Ce-ar fi, Ahmet, dacă ai istorisi şi tu 
ceva, fie din lunga ta viaţă, care de bună seamă că a fost plină de întâmplări, fie o poveste 
frumoasă. 

Ahmet tăcu o vreme, ca şi când ar fi chibzuit ce să povestească şi ce nu; în sfârşit, grăi: 
— Dragi prieteni! V-aţi arătat în această călătorie buni tovarăşi de drum, iar Selim de 
asemenea s-a dovedit că este vrednic de încrederea mea; de aceea vreau să vă povestesc o 
întâmplare din viaţa mea, despre care, de obicei, pomenesc cu prea puţină plăcere şi nu în fata 
oricui: Povestea Vasului Nălucă. 

